gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8549, del 16-05-2019 (2019/4063)

Informació pública de l'esborrany del pla i del document inicial estratègic de la modificació puntual del Pla general consistent en la modificació de dotacional esportiu per educatiu docent, parcel·les RDP-3, RDP-4 i RDP-5.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4063


Data del document
:   17-04-2019

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * administració local
    * pla d'urbanisme

Informació pública de l'esborrany del pla i del document inicial estratègic de la modificació puntual del Pla general consistent en la modificació de dotacional esportiu per educatiu docent, parcel·les RDP-3, RDP-4 i RDP-5. [2019/4063]  
 Per Acord del Ple municipal, de data 11 d'abril de 2019, es va aprovar, conforme al que disposa l'article 51.1 Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), als efectes de l'avaluació ambiental i estratègica, sotmetre el document que conté l'esborrany del pla o programa i el document inicial estratègic de la modificació puntual del Pla general consistent en la modificació de dotacional esportiu per educatiu docent, parcel·les RDP-3, RDP-4 i RDP-5, a consultes de les administracions públiques afectades, d'acord amb l'article 49.1, apartat d LOTUP, i persones interessades, per un termini de 30 dies hàbils.  
  
Durant aquest termini, els documents podran ser examinats per qualsevol interessat en les dependències municipals, així com en el portal de transparència de l'Ajuntament https://canetdenberenguer.sedelectronica.es (Urbanisme, obres públiques i medi ambient / Planejament urbanístic) perquè formulen les al·legacions que estimen pertinents.  
  
 Cosa que es publica a l'efecte del que es disposa en la LOTUP.  
  
Canet d'en Berenguer, 17 d'abril de 2019.- L'alcalde: Leandro Benito Antoni.
Diari Oficial de la Generalitat Valenciana


Sumari del DOGV 8476, del 31-01-2019 (2019/672)

Informació pública de la modificació de tarifes de conservació de comptadors a Manises.
---------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/672


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de conservació de comptadors a Manises. [2019/672]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que procedeix actualitzar la quota de manteniment de comptadors a Manises.  
  
 Any 2019  
 Manteniment Lloguer  
 Eur/mes Eur/mes  
fins 13 0,527 1,173  
15 0,789 1,761  
20 1,339 3,016  
25 1,873 3,970  
30 2,658 5,169  
40 5,343 8,693  
50 7,990 16,370  
65 16,013 26,903  
80 24,002 37,408  
100 32,003 48,758  
125 48,012 68,958  
150 69,352 94,485  
200 128,010 161,521  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública.  
  
València, 24 de gener de 2019.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8577, del 25-06-2019 (2019/5269)

Notificació de la sentència dictada en el procediment ordinari número 1215/2016.
--------------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5269


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 1215/2016. [2019/5269]  
Raquel García Martín, lletrada de l'Administració de justícia del Jutjat de Primera Instància número 3 de València, faig saber que en aquest jutjat se segueix el procediment ordinari número 1215/2016, a instàncies d'Antonio Fidalgo Porta contra Amparo Castro Navarro, en el qual s'ha ordenat notificar a Amparo Castro Navarro que en data 18 de setembre de 2018 s'ha dictat una sentència que l'afecta, i contra la qual es pot interposar un recurs d'apel·lació en el termini de 20 dies hàbils, a comptar des de l'endemà de la publicació d'aquest edicte en el Diari Oficial de la Generalitat Valenciana, en la forma prevista en l'article 448 i següents de la Llei d'enjudiciament civil. Per a conéixer el contingut íntegre d'aquesta resolució, podrà personar-se a la Secretaria del Jutjat, situat a València, avinguda Professor López Piñero, número 14, pis 2n, zona blava (Ciutat de la Justícia de València).  
I perquè servisca de notificació de forma deguda, amb l'advertència dels recursos esmentats a la part demandada, que es troba en parador ignorat, Amparo Castro Navarro, conforme al que es disposa en l'article 164 de la Llei d'enjudiciament civil, expedisc aquest edicte.  
  
València, 18 de setembre de 2018.- La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 8610, del 09-08-2019 (2019/6376)

Notificació de la sentència dictada en el procediment de divorci contenciós número 898/2017.
--------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6376


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 898/2017. [2019/6376]  
Part demandant: Sandra María Tardío Corcho.  
Part demandada: José Javier Guapacha Ibarra.  
Sobre divorcis no consensuats.  
  
En el judici de referència s'ha dictat la resolució que té el text literal següent:  
  
«Dispositiva  
Estime parcialment la demanda plantejada per Sandra María Tardío Corcho, i en la seua representació per la procuradora dels tribunals Beatriz Ventura Falcó i assistida pel lletrat Juan Alberto Pitarch García, contra José Javier Guapacha Ibarra, declarat en situació legal de rebel·lia per la seua incompareixença en les presents actuacions, assistint el Ministeri Fiscal, i declare dissolt, per causa de divorci, el matrimoni contret pels referits cònjuges, amb tots els efectes legals inherents a la dita declaració i sense establir cap mesura definitiva.  
  
Tot això sense fer una especial condemna en les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on figure inscrit el matrimoni, per a l'anotació marginal.  
Aquesta és la meua sentència, que de conformitat amb el que es disposa en els articles 265 i 266 de la Llei orgànica del poder judicial caldrà anotar en el llibre corresponent, i portar un testimoniatge d'aquesta a les actuacions originals, i es notificarà a les parts, fent-los saber que contra aquesta sentència podran interposar en aquest jutjat, recurs d'apel·lació, en els vint dies següents a la seua notificació, amb la constitució prèvia de dipòsit de 50 - en el compte de dipòsits i consignacions d'aquest jutjat en l'entitat Banco Santander, SA (DA 15a de la LO 1/2009).  
Ho pronuncie, mane i firme.»  
  
Publicació. Llegida i publicada l'anterior sentència pel jutge que la va dictar, de legal forma, i el mateix dia de la data.  
  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació a José Javier Guachapa Ibarra.  
  
  
València, 11 de juny de 2019.- La lletrada de l'Administració de justícia: Vicenta María Casañ Arándiga.
Diari Oficial de la Generalitat Valenciana


Sumari del DOGV 8698, del 16-12-2019 (2019/11945)

RESOLUCIÓ d'11 de desembre de 2019, de la directora general de Modernització i Relacions amb l'Administració de Justícia, per la qual es fa públic el llistat provisional de persones aspirants aptes i no aptes per a l'obtenció del títol de Gestor Administratiu.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8698

Data del DOGV
:   16-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11767


Data del document
:   11-12-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ d'11 de desembre de 2019, de la directora general de Modernització i Relacions amb l'Administració de Justícia, per la qual es fa públic el llistat provisional de persones aspirants aptes i no aptes per a l'obtenció del títol de Gestor Administratiu. [2019/11564]  
D'acord amb el que preveu la base onzena de l'Ordre 7/2019, de 28 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de Gestor Administratiu (DOGV 8560, 31.05.2019), i atenent el que ha sol·licitat la Presidència del Consell de Col·legis Oficials de Gestors Administratius de la Comunitat Valenciana, resolc:  
  
Primer  
Després d'haver-se celebrat, en data 10 de novembre de 2018, les esmentades proves d'aptitud, figuren exposades en el web del mencionat consell autonòmic (http://consejogestorescv.com), així com en les seus dels col·legis oficials d'Alacant i València i en la Delegació de Castelló, les llistes provisionals de persones aspirants que figuren com a aptes o no aptes.  
  
Segon  
Les persones aspirants que figuren com no aptes en aquestes llistes disposen d'un termini de deu dies, a comptar des de l'endemà de la publicació d'aquest anunci, per a efectuar-hi les al·legacions que estimen oportunes.  
  
València, 11 de desembre de 2019.- La directora general de Modernització i Relacions amb l'Administració de Justícia: Bárbara López Ramón.
Diari Oficial de la Generalitat Valenciana


Sumari del DOGV 8572, del 17-06-2019 (2019/5297)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest V-99 CUP Peña Blanca i agregats, situat al terme municipal de Villargordo del Cabriel i pertanyent al seu Ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8572

Data del DOGV
:   17-06-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5297


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest V-99 CUP Peña Blanca i agregats, situat al terme municipal de Villargordo del Cabriel i pertanyent al seu Ajuntament. [2019/5297]  
Està tramitant-se en la Direcció Territorial de València, a sol·licitud de Lafargeholcim España, SAU, l'expedient OCM-V004/2019, de concessió d'ús privatiu del domini públic forestal per a l'ocupació de terrenys en la forest V-99 del Catàleg d'utilitat pública de la província de València, denominat Peña Blanca i agregats, situat al terme municipal de Villargordo del Cabriel (València) i pertanyent al seu ajuntament.  
  
L'objecte de l'ocupació és realitzar l'adequació de la seguretat minera i millora ambiental per a l'abandonament de labors de l'explotació El Buitre núm. 917.  
Aquest expedient se sotmet a informació pública per complir el que s'ha establit en la Llei 43/2003, de 21 de novembre, de forests, i en l'article 86 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
La qual cosa es fa pública perquè siga coneguda per tota la gent, i es fixa el termini d'un mes a partir de la publicació d'aquest anunci en el Diari Oficial de la Generalitat Valenciana perquè les persones interessades puguen examinar l'expedient en les oficines de la Direcció Territorial, c/ Gregori Gea, 27, en horari de 09.00 a 14.00 hores de dilluns a divendres, i també presentar-hi al·legacions.  
  
València, 15 de maig de 2019.- El director territorial: Javier Civera Martínez.
Diari Oficial de la Generalitat Valenciana


Sumari del DOGV 8653, del 09-10-2019 (2019/9633)

DECRET 9/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Roberto Bautista Agut.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9633


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 9/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Roberto Bautista Agut. [2019/9633]  
 La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, amb la finalitat de premiar aquelles persones o entitats mereixedores de l'esmentada distinció.  
El tenista castellonenc Roberto Bautista Agut, nascut a Benlloc, en 1988, va ser finalista en el Màster 1000 de Xangai 2016, semifinalista en el Màster Madrid Open, en 2014, i semifinalista en el torneig de Wimbledon, en 2019.  
Recentment s'ha alçat amb el triomf en el torneig de Doha, en 2019, una victòria que se suma a les obtingudes en el torneig de Dubai, en 2018; en el de Winston-Salem i en el de Chennai, en 2017; en el Sofia, en 2016, i en el de Stuttgart i en el de Hertogenbosch, en 2014, tots ells inclosos en el calendari de l'Associació de Tenistes Professionals (ATP).  
De la seua trajectòria esportiva cal destacar el diploma olímpic en individuals i dobles en els Jocs Olímpics de Rio de Janeiro de 2016; la medalla d'or en individuals, i de bronze en dobles, en els Jocs Mediterranis de 2009; el campionat d'Europa sub-16, i també la Copa Davis júnior i el campionat d'Europa sub-14 individual, en 2002.  
Per això, com a reconeixement a la seua carrera esportiva i als premis rebuts, fruit de la dedicació, disciplina i voluntat de superació, a proposta de la Comissió de Valoració per a la concessió de la Medalla i Placa de la Generalitat al Mèrit Esportiu, reunida el passat 29 de setembre,  
  
  
DECRETE  
  
Concedir la Medalla de la Generalitat al Mèrit Esportiu a Roberto Bautista Agut.  
  
València, 7 d'octubre de 2019  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8536, del 26-04-2019 (2019/3077)

Notificació de la sentència dictada en el judici verbal número 837/2017.
------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3077


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el judici verbal número 837/2017. [2019/3077]  
Part demandant: Rosa Catalina Díaz López.  
Part demandada: Youssef Alkhatib.  
Sobre altres verbals.  
  
En el judici referenciat s'ha dictat la resolució el text literal de la qual és el següent:  
  
«Dispositiva  
Estime la demanda sustentada pel procurador senyor Martínez Valls i condemne Youssef Alkhatib al fet que abone a la part demandant la quantitat de dos-cents quaranta-tres euros amb dènou cèntims d'euro (243,19 ?), més els interessos legals des de la data de la primera reclamació extrajudicial i amb imposició a costes d'aquesta instància a la part demandada.  
Notifiqueu aquesta sentència de forma legal a les parts i advertiu-los que en contra no es pot interposar cap recurs, conforme al que es disposa en l'article 455 de la Llei d'enjudiciament civil.  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, per la Resolució de 18 de gener de 2019, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha disposat la publicació d'aquest edicte en el tauler d'anuncis del Jutjat per a portar a efecte la diligència de notificació.  
  
Picassent, 22 de març de 2019.- La lletrada de l'Administració de justícia: Sara Guillen Marzal.
Diari Oficial de la Generalitat Valenciana


Sumari del DOGV 8575, del 20-06-2019 (2019/5084)

Notificació de la sentència dictada en el procediment de divorci contenciós número 1267/2018.
---------------------------------------------------------------------------------------------

### Dades del document

Número de DOGV
:   8575

Data del DOGV
:   20-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5084


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1267/2018. [2019/5084]  
Demandant: José Luis Sevillano Jiménez.  
Procuradora: María Roberto Valle.  
Demandada: Alicia Margarita Papp Alvarado.  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós número 1267/2018, a instàncies de José Luis Sevillano Jiménez representat per la procuradora María Roberto Valle, contra Alicia Margarita Papp Alvarado, en situació de rebel·lia, el 24 de gener de 2019 s'ha dictat sentència en la part dispositiva de la qual diu així:  
  
«Dispositiva  
Estime la demanda formulada per la representació processal de José Luis Sevillano Jiménez contra Alicia Margarita Papp Alvarado i declare dissolt per causa de divorci el matrimoni format pels referits cònjuges, amb tots els efectes legals.  
Cada part abonarà les costes processals causades a la seua instància i les comunes a mitges.  
Perquè servisca de notificació de forma deguda a Alicia Margarita Papp Alvarado, en rebel·lia, expedisc i signe aquest edicte.»  
  
València, 13 de maig de 2019.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8498, del 04-03-2019 (2019/2086)

Informació pública de l'actualització de tarifes de subministrament d'aigua potable, conservació de comptadors, clavegueram i inversions de Picassent.
------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2086


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors, clavegueram i inversions de Picassent.  
 [2019/2086]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons acord del Ple de l'Ajuntament de Picassent, de data 31 de gener de 2019, és procedent modificar les tarifes d'aigua potable, clavegueram i inversions amb efectes d'01.01.2019, en l'esmentada població.  
  
Tarifa que s'aprova:  
  
Aigua potable   
Quota de servei Domèstics Aigua potable P.I. Aigua industrial P.I.  
Calibre Euros/mes Euros/mes Euros/mes  
Fins a 13 mm 3,590 13,231 10,675  
15 mm 5,387 19,848 16,014  
20 mm 8,974 33,081 28,955  
25 mm 12,564 46,311 37,362  
30 mm 17,946 66,157 53,376  
40 mm 35,894 132,318 106,749  
50 mm 53,839 198,475 160,124  
65 mm 71,785 264,633 213,499  
80 mm 89,731 330,793 266,874  
100 mm 125,625 463,108 373,623  
125 mm 197,409 727,744 587,122  
   
Gran consumidor 1.298,396   
Boca d'incendi 7,613   
   
Quota consum Domèstics   
Límits mensuals Euros/m³   
Bloc I fins a 5 0,247   
Bloc II entre 5 i 8,33 0,365   
Bloc III entre 8,33 i 20 1,097   
Bloc IV més de 20 1,789   
 Euros/m³   
Gran consumidor 0,847   
Aigua potable P. I. 0,847   
Aigua industrial P. I. 0,847   
   
Quota finançament obres i inversió Tots   
 Euros/m³   
Tots els m³ 0,194   
  
  
  
  
Conservació comptador Tots  
Calibre Euros/mes  
Fins a 13 mm 1,051  
15 mm 1,282  
20 mm 2,628  
25 mm 3,680  
30 mm 5,257  
40 mm 10,512  
50 mm 15,768  
65 mm 21,024  
80 mm 26,280  
100 mm 36,792  
125 mm 57,815  
   
Clavegueram   
Quota de servei clavegueram Euros/mes  
Domèstics 0,995  
Gran consumidor 0,995  
Aigua potable P. I. 0,995  
Aigua industrial P. I. 16,014  
   
Quota consum clavegueram Tots  
Límits mensuals Euros/m³  
Bloc I fins a 5 0,134  
Bloc II entre 5 i 8,33 0,273  
Bloc III entre 8,33 i 20 0,780  
Bloc IV més de 20 1,193  
  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 28 de febrer de 2019.- El conseller delegat: Dionisio García Comín.